شەفەق نیوز/ سەرچەوەیگ ئەمنی وەرپرس، ئمڕوو سێشەممە، خەوەردا لە دەسگیرکردن ژنیگ خوەی کردیەسە پزشک، و چگەسە ناو خەسەخانەیگ حکومەتی لە بەغداد،  ئەوەیش دۊیای سکاڵایگ لەلایەن کەسوکار بیماریگ وە توومەت ئەوە ک بۊیەسە هووکار مردنی.
سەرچەوەگە ئەرا ئاژانس شەفەق نیوز وت: هێز مقیەتیکردن شار پزشکی لە بەغداد، وەرجە دوو ساڵ کەفتیەسە مینەی ژنیگ خوەی کردیەسە پزشک لە بەش فریاکەفتن خەسەخانەی بەغداد،  ک لەلایەن کەسوکارەیل بیماریگ سکاڵا لەبانی توومار کردنە، وە توومەت ئەوە ک بۊیەسە هووکار مردنی.
و دیاری کرد ک دۊیای بڵاوکردن وێنە و شیوەیەی، شەوەکی ئمڕوو دەسگیر کریا، و ئۊشێد من پزشکم.
